
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  13 februarie  2008               

PL-x  10 /2008                     


 A V I Z

asupra proiectului de Lege privind aprobarea Ordonanţei de urgenţă a Guvernului nr.117/2007 pentru modificarea alin.(19) al art.53 din Legea nr.32/2000 privind activitatea de asigurare şi supravegherea asigurărilor 
                 În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.117/2007 pentru modificarea alin.(19) al art.53 din Legea nr.32/2000 privind activitatea de asigurare şi supravegherea asigurărilor , trimis cu adresa nr. PL-x  10 din 04.02.2008  şi înregistrat cu nr.31/38 din 05.02.2008.
 Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
                Senatul, în calitate de primă Cameră sesizată, a adoptat proiectul de lege, în şedinţa din  17 decembrie 2007.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din 13 februarie 2008.

 Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ, nr.1351 din 4.10.2007, emis asupra proiectului ordonanţei de urgenţă a Guvernului, cu observaţii şi propuneri. 
Proiectul de lege are ca obiect de reglementare aprobarea Ordonanţei de urgenţă a Guvernului nr.117/2007 pentru modificarea alin.(19) al art.53 din Legea nr.32/2000 privind activitatea de asigurare şi supravegherea asigurărilor, act normativ prin care se urmăreşte armonizarea legislaţiei din domeniul asigurărilor cu reglementările din domeniul administrării fondurilor de pensii administrate privat, pentru crearea unui cadru unitar de reglementare şi supraveghere a entităţilor care acţionează în aceste sectoare.
                 În urma dezbaterilor, Comisia juridică, de disciplină şi imunităţi a hotărât, cu majoritate de voturi (o abţinere), avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege  face parte din categoria legilor organice. 
                                          PREŞEDINTE,                               SECRETAR,

                                          Sergiu ANDON                              George BĂEŞU
 Consilier,  C. Păduroiu

